钦定古今图书集成/理学汇编/文学典/第153卷 > 徐师曾文体明辩 > 《答元圃园讲颂令》昭明太子萧统
## 钦定古今图书集成/理学汇编/文学典/第153卷 > 徐师曾文体明辩 > 《答元圃园讲颂令》昭明太子萧统

得书并所制《讲颂》，首尾可观，殊成佳作，辞典文艳，既
温且雅，岂直斐然有意，可谓卓尔不群；览以回环，良
同愈疾。至于《双因》《八辩》，弥有法席之致；银草金云，殊
得物色之美。吾在原之意，甚用欣怿。迟面乃悉，此不
尽言。统报。